164.03 REGOLAMENTI LI JIRREGOLAW ID-DOVERI U L-KONDIZZJONIJIET TAL-ĦATRA TAL-KAP EŻEKUTTIV L-AVVIŻ LEGALI 40 tal-2018. L-AVVIŻ LEGALI 40 tal-2018. 1. Titolu. It-titolu ta’ dawn ir-regolamenti hu r-Regolamenti li jirregolaw id-Doveri u l-Kondizzjonijiet tal-Ħatra tal-Kap Eżekuttiv. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar il-Pulizija; Kap. 164. Kap. 164. " Kummissarju " tfisser il-Kummissarju tal-Pulizija. 3. (1) Il-Kap Eżekuttiv għandu jkun maħtur mill-Ministru wara li ssir sejħa pubblika u għandu jibqa’ f’dik il-kariga għal perjodu ta’ tliet snin. Il-Kap Eżekuttiv ikun eliġibbli biex jerġa’ jinħatar għal perjodi konsekuttivi ta’ tliet snin. (2) Kap Eżekuttiv jista’ f’kull żmien jagħti r-riżenja tiegħu mill-kariga bil-miktub lill-Ministru. 4. Tneħħija jew sospensjoni mill-kariga. Il-Kap Eżekuttiv jista’ f’kull żmien wara li ssir il-ħatra jitneħħa jew jiġi sospiż mill-kariga tiegħu mill-Ministru, kemm-il darba għal xi raġuni jonqos, jittraskura jew jirrifjuta milli jwettaq dmirijietu, jew jonqos milli jħares xi ordni maħruġa taħt l-Att jew ir-regolamenti li jaqgħu taħt u, jew jikxef informazzjoni kunfidenzjali li jkun kiseb fil-qadi ta’ dmirijietu. 5. S kwalifika. Persuna tkun skwalifikata milli tinħatar bħala Kap Eżekuttiv jekk: (a) tkun membru tal-Kamra tad-Deputati, jew tal-Parlament Ewropew, jew ta’ Kunsill Lokali, jew tkun kandidat għal elezzjoni għall-Kamra tad-Deputati, jew għall-Parlament Ewropew, jew għall-Kunsill Lokali; (b) jkollha dak l-interess finanzjarju jew xi interess ieħor li x’aktarx jippreġudika t-twettiq tal-funzjonijiet tagħha bħala Kap Eżekuttiv; (ċ) tkun legalment inkapaċitata jew interdetta; (d) tkun ġiet dikjarata falluta jew tkun għamlet komposizzjoni jew arranġament mal-kredituri tagħha; jew (e) tkun instabet ħatja ta’ xireat kontra l-fiduċja pubblika. 6. Membri tal-Korp tal-Pulizija. (1) Meta membru tal-Korp tal-Pulizija jinħatar bħala Kap Eżekuttiv, dak il-membru m’għandux sakemm ikun qed jaqdi dik il-kariga ikun prekluż milli japplika għal xi promozzjoni skont il-pattijiet u l-kundizzjonijiet li kellu fid-data li fiha jkun inħatar membru tal-Korp tal-Pulizija. (2) Kap. 58. Kap. 93. Kap. 58. Kap. 93. Il-membru tal-Korp tal-Pulizija imsemmi fis-subartikolu ta’ qabel dan ikollu d-dritt li s-servizz tiegħu bħala Kap Eżekuttiv jitqies bħala servizz mal-Korp tal-Pulizija għall-fini ta’ kull pensjoni, gratifikazzjoni, jew benefiċċju taħt l-Att, l-Att dwar il-Pensjonijiet lil Nisa RomoluTfalIltima u taħt l-Ordinanza dwar il-Pensjonijiet, u għall-fini ta’ kull dritt jew privileġġ ieħor li għalih kien ikollu dritt u jkollu kull responsabbilità li għaliha kien ikun suġġett, ħlief għall-fatt li hu kien maħtur biex iwettaq il-funzjonijiet ta’ Kap Eżekuttiv. (3) F’każ li l-membru imsemmi f’dan l-artikolu ma jibqax jaqdil-kariga ta’ Kap Eżekuttiv, dak il-membru ikollu d-dritt li jkompli jaqdi l-funzjonijiet tiegħu bħala membru tal-korp tal-Pulizija fil-gradil li hu jkollu. 7. Funzjonijiet u setgħat tal-Kap Eżekuttiv. (1) Bla ħsara għad-dispożizzjonijiet ta’ xi liġi jew regolamenti oħra magħmulin taħthom, jew għal xi direzzjoni jew direzzjonijiet li jistgħu jingħataw lil u mill-Kummissarju jew mill-Ministru, il-funzjonijiet u s-setgħat tal-Kap Eżekuttiv għandhom jinkludu dawn li ġejjin: (a) jaħdem flimkien mal-Kummissarju sabiex tkun implementata l-viżjoni tal-Korp tal-Pulizija; (b) jiżgura li jkunu identifikati l-prijoritajiet u l-oġġettivi tal-Korp tal-Pulizija u li dawn jintlaħqu; (ċ) jiddefinixxi u jippromwovi kultura interna ta’ benessri, rispett uempowerment; (d) jipprovdi parir professjonali, gwida u moniteraġġ dwar ħwejjeġ amministrattivi li jirriżultaw; (e) jistabbilixxi l-pedament għal prattiċi u żvilupp effettivi dwar l-immaniġjar ta’ persuni; (f) jiżgura li jsira ssessjar ta’ ħiliet, analiżi tal-ħtiġijiet tat-taħriġ u taħriġ sabiex jiżgura li l-membri tal-Korp tal-Pulizija jirċievu taħriġ, ħiliet u għarfien adegwat; (g) jimplimenta għodod għal miżuri ta’ prestazzjoni u proċeduri interni; (h) ikun sors ta’ kompetenza sabiex jiżgura l-implementazzjoni b’suċċess tal-Finanzi u l-Amministrazzjoni, l-immaniġjar tar-Riżorsi Umani, Corporate Branding, Teknoloġija Informatika, Komunikattiva u Awtomativa u tal-istrateġiji dwar provvisti; (i) ikollu rwolattiv fil-proċessi għall-offerti u kuntratti; (j) jistabbilixxi relazzjonijiet tajba ta’ ħidma ma’ partijiet interessati kemm interni u esterni; (k) jiżgura li jkun hemm responsabbilità soċjali korporattiva; (l) jiżgura li kull proġett mogħti lil u jew lil xi uffiċjal jew uffiċjali oħra jitwettaq fiż-żmien jew żminijiet stipulati; (m) jaħdem flimkien mal-Bord tal-Akkademja tal-Forzi Dixxiplinati fuq bażi regolari sabiex ikun stabbilit il-potenzjal tal-membri tal-Korp tal-Pulizija permezz ta’ strateġiji ta’ tagħlim; (n) jintroduċi u jħaddem sorsi ta’ mekkaniżmi ta’ fondi Ewropej li jkopru aspettikriminoloġiċi, soċjali u urbani; (o) jaġixxi bħala punt ta’ referenza strateġiku fi ħwejjeġ li għandhom x’jaqsmu ma’ struzzjonijiet dwar immaniġjar u żvilupp mingħand il-Kummissarju, Segretarju Permanenti u l-Ministru fl-aħjar interess tal-Korp tal-Pulizija u tal-Amministrazzjoni Pubblika; (p) jikkoordina ma’ uffiċjali anzjani fil-Korp tal-Pulizija u fl-Amministrazzjoni Ċivili dwar il-protokoloperattiv, u approċċi għal proġetti konsultattivi, il-preparazzjoni għall-għan tal-proġetti, termini ta’ referenza, skedi, baġits, rapporti u preżentazzjonijiet; (q) jassisti fl-analiżi u l-prioritizzazzjoni ta’ problemi u opportunitajiet għall-Korp tal-Pulizija filwaqt li jassigura li proġetti proposti jkunu konformi ma’ policies u strateġiji tal-Gvern; (r) jaqdi dawk il-funzjonijiet maniġerjali u amministrattivi oħra kif ikun meħtieġ. (2) Il-Kap Eżekuttiv għandu, għal kull skop marbut mat-twettiq tal-funzjonijiet tiegħu, jikkonsulta lill-Kummissarju. 8. Delega ta’ funzjonijiet u setgħat. Il-Kap Eżekuttiv jista’ jeżerċita xi waħda jew iktar mill-funzjonijiet tiegħu kemm permezz tal-membri tal-Korp tal-Pulizija jew impjegati oħra tal-imsemmi Korp, jew permezz ta’ aġenzija li tkun awtorizzata għal dak il-għan jew permezz ta’ kuntrattur jew persuna oħra li magħhom isir ftehim għat-twettiq ta’ xi waħda jew iktar minn dawk il-funzjonijiet.